**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845

Az előterjesztés törvényességi

szempontból megfelelő.

Siófok, 2021. augusztus

**dr. Sárközy László**

jegyző

**SZÓBELI**

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2021. augusztus 11-ei rendkívüli ülésére**

**Tárgy:** Takács Károly területhasználati kérelme

**Előterjesztő:** Tretykó István alpolgármester

**Előkészítette:** Siófoki Közös Önkormányzati Hivatal Balatonvilágosi Kirendeltsége

**Tisztelt Képviselő-testület!**

Takács Károly kérelmet nyújtott be Képviselő-testületünkhöz, miszerint a Balatonvilágos 301/3 hrsz-ú Telebendő étterem teraszhelyisége mellett, a régi gyógyszertár előtt 3 m x 3 m, összesen 9 m2 nagyságú területrészt szeretné használatba venni, borárusítás céljából 2021. augusztus 18. napjától augusztus 22. napjáig, illetve 2021. augusztus 25. napjától augusztus 29. napjáig terjedő időszakban, összesen 10 napra.

A közterület használat díja a közterületek használatáról és rendjéről szóló 10/2016. (VI. 28.) önkormányzati rendeletünk (továbbiakban: Rendelet) 1. melléklet 13. pontja szerint idényjellegű árusítás esetében 300,- Ft+áfa/ m2/nap.

Ennek értelmében a területhasználati díj 300 Ft+áfa x 9 m2 x 10 nap, összesen bruttó 34.290 Ft.

Javasolom, hogy biztosítsuk Takács Károly részére, borász stand elhelyezése és abból árusítás céljára a Balatonvilágos 301/3 hrsz-ú ingatlan térképen megjelölt 9 m2 nagyságú területrészét 2021. augusztus 18. napjától augusztus 22. napjáig, illetve 2021. augusztus 25. napjától augusztus 29. napjáig, 27.000 Ft + áfa, összesen bruttó 34.290 Ft területhasználati díj ellenében, azzal a kikötéssel, hogy a területhasználati díj összege egy összegben fizetendő meg a területhasználati megállapodás aláírását követően, a tényleges használatot megelőzően, de legkésőbb 2021. augusztus 16. napjáig.

Egyidejűleg a javasolom a területhasználati megállapodásban foglaltak jóváhagyását, aláírására az alpolgármester és a jegyző felhatalmazását. Továbbá javasolom a GEVSZ intézményvezető utasítását a használatba adott terület kijelölésére és átadására.

Kérem a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2021. augusztus 09.

Tretykó István

alpolgármester

**Határozati javaslat**

Balatonvilágos Község Önkormányzat Képviselő-testülete használatba ad Takács Károly részére, borász stand elhelyezéséhez és abból történő árusítás céljára a Balatonvilágos 301/3 hrsz-ú területből (3 m x 3 m) 9 m2 nagyságú területrészt 2021. augusztus 18. napjától 2021. augusztus 22. napjáig, valamint augusztus 25. napjától 2021. augusztus 29. napjáig   
300 Ft+áfa/m2/nap x 9 m2 x 10 nap, összesen bruttó 34.290 Ft területhasználati díj ellenében. A területhasználati díj összege egy összegben fizetendő meg a területhasználati megállapodás aláírását követően, a tényleges használatot megelőzően, de legkésőbb 2021. augusztus 16. napjáig.

A képviselő-testület jóváhagyja a területhasználati megállapodásban foglaltakat, annak aláírására felhatalmazza az alpolgármestert és a jegyzőt. Egyben utasítja a GEVSZ Intézményvezetőt a használatba adott területrész kijelölésére. és átadására.

Felelős: Tretykó István alpolgármester

dr. Sárközy László jegyző

Kovács Tamás intézményvezető

Határidő: értelem szerint

**Területhasználati megállapodás**

Mely létrejött egyrészről a **Balatonvilágos Község Önkormányzata** 8171 Balatonvilágos, Csók István sétány 38. képviseletében Tretykó István alpolgármester, továbbiakban, mint **használatba adó**, másrészről

**Takács Károly**  őstermelő, továbbiakban, mint **területhasználó** között a mai napon és az alábbi feltételekkel:

1. Használatba adó használatba ad Balatonvilágos Község Önkormányzat Képviselő-testületének …/2021.(.) számú határozata alapján az önkormányzat tulajdonában lévő Balatonvilágos 301/3 hrsz-ú területből (3 m x 3 m) 9 m2 nagyságú területrészt borász stand elhelyezése, és abból történő árusítás céljára azzal, hogy a biztosított területrész az Önkormányzat Gazdasági Ellátó és Vagyongazdálkodó Szervezete Intézményvezetője által kerül kijelölésre.
2. Területhasználó a használatba adott területet 2021. augusztus 18-tól 2021. augusztus 22. napjáig, valamint 2021. augusztus 25. napjától 2021. augusztus 29. napjáig terjedő időszakban használhatja bruttó 34.290 Ft területhasználati díj ellenében. A területhasználati díj számla ellenében, átutalással, egy összegben fizetendő meg a területhasználati megállapodás aláírását követően, a tényleges használatot megelőzően, de legkésőbb 2021. augusztus 16. napjáig Balatonvilágos Község Önkormányzata OTP Banknál vezetett 11748083-15428684 számlaszámára.
3. Területhasználó köteles a területnek és környékének tisztán-tartásáról gondoskodni, köteles az ott keletkezett szemét elszállítására, a balesetvédelmi és munkavédelmi szabályok betartására, betartatására. Tevékenységét úgy kell gyakorolni, hogy az ne zavarja a gyalogos forgalmat. Területhasználó köteles a közterületek-használatáról és rendjéről szóló önkormányzati rendeletben foglalt előírásokat betartani.
4. Területhasználó tudomásul veszi, hogy a területhasználat harmadik személy részére nem engedhető át, az kizárólag a jogosult részére szól, azonban ez nem korlátozza a jogosult azon jogát, hogy a területhasználathoz közreműködőket vegyen igénybe. Területhasználó köteles a megállapodás egy példányát a használat helyén tartani és az Önkormányzat vagy a Városőrség részéről eljáró személy kérésére bemutatni.
5. Megállapodó Felek rögzítik, hogy a megállapodás megkötése és teljesítése során - jogi személy, illetve jogi személyiséggel nem rendelkező társaság - megállapodó fél esetén a képviselő(k), illetve a kapcsolattartóként megjelölt személyek, valamint a megállapodás teljesítése során közreműködő természetes személyek (munkavállalók, megbízottak stb.) személyes adatainak kezelésére kerül sor, mely adatkezelés jogalapja a GDPR 6. cikk (1) bekezdés b) vagy f) pontja a megállapodás teljesítése, illetve a megállapodó felek jogos érdeke céljából.

Megállapodó Felek rögzítik, hogy a jelen együttműködés során személyes adatokat csak és kizárólag a jelen megállapodás teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

Megállapodó Felek kijelentik továbbá, hogy – tekintettel arra, hogy az egyik megállapodó fél Önkormányzat – a titoktartási kötelezettségük nem terjed ki az Infotv. szerinti közérdekű, illetve közérdekből nyilvános adatokra.

1. Megállapodó Felek jogvita esetére a Siófoki Járásbíróság kizárólagos illetékességét kötik ki.

Balatonvilágos, 2021. ………..

………………………………………. .……..…………………………………..

Balatonvilágos Község Önkormányzata Takács Károly őstermelő

Tretykó István alpolgármester területhasználó

használatba adó

Ellenjegyzem: Siófok, 2021……

.…………………….

dr. Sárközy László

jegyző

****

Tisztelt Képviselő Testület!

A 10 nap Strand fesztivál idejére (augusztus 18-22, 25-29) szeretnénk helyhasználati engedélyt kérni, hogy borászatunkkal kitelepüljünk. Az Aligai útnál, a Telebendő étterem teraszhelysége mellett, jobb oldalon (a régi gyógyszertár előtt) lévő területen szeretnénk 9 m2 területet foglalni.

A korábban, Deák-Bárdos Mátéval megírt kérelem rám eső részét kérem semmisnek tekinteni.

Köszönettel:

Takács Károly